Vladimir Beliş: "Nu a murit nimeni de coronavirus. E...
Fostul director al Insitutului Naţional de Medicină Legală, Vladimir Beliş, a făcut declaraţii surprinzătoare. Profesorul susţine că autopsia în cazul persoanelor diagnosticate cu coronavirus este absolut necesară pentru aflarea numărului real al deceselor, dar şi pentru a putea stabili tratamentul potrivit. 

Recent, în cadrul unui interviu, profesorul Vladimir Beliş a făcut declaraţii surprinzătoare.„Nu a murit nimeni de coronavirus. Au murit oameni CU coronavirus, dar NU DIN CAUZA infecției de coronavirus. Nu e nevoie nici de pandemii, nici de epidemii. Asta au spus colegii noștri din Spania, Italia, Germania, Elveția și Franța. E o transmitere absolut manipulativă a informației, nimic comun cu realitatea”, a spus Vladimir Beliş, potrivit Antena3. Profesorul precizează că autopsia e necesară pentru aflarea numărului real al deceselor provocate de coronavirus și pentru a putea stabili tratamentul potrivit.

„Plecând de la ideea că există cazuri asimptomatice. Deci omul are testul pozitiv, e infectat, dar nu are niciun semn. Plecând de la acest lucru, eu pun sub semnul întrebării categorisirea ca fiind decese cauzate de coronavirus toți cei care sunt testați pozitiv. E o logică elementară. Dacă sunt cazuri asimptomatice. Există și alte cauze de moarte. Iar acest lucru pune sub semnul întrebării dacă raportarea de număr total de decese prin COVID-19 este cel real.Autopsia e necesară pentru că din mențiunea legală autopsia se face pentru stabilirea cauzei morții. Deci dacă plecăm de la ideea că nu toți cei care sunt etichetați că mor de COVID-19, chiar mor de COVID-10, atunci trebuie să facem o autopsie ca să vedem de ce a murit. Chiar dacă a fost infectat cu coronavirus, poate a murit din cauza unui infarct miocardic. Deslușirea cauzei morții prin calea autopsiei, primul obiectiv.

Al doilea motiv pentru care trebuie făcută autopsia. În orice afecțiune nouă care nu e suficient de bine studiată, nici din punct de vedere clinic, nici din punct de vedere morfo-patologic, e necesară autopsia. E necesară pentru a lămuri care sunt leziunile organice specifice determinate de această nouă maladie. De ce? Pentru că stabilind ce organe sunt afectate, putem aplica și tratamentul. Nu poți să dai un tratament dacă nu știi ce organ e vizat de boala respectivă. Și cum să afli dacă nu faci autopsie? Pentru mine e un mare semn de întrebare”, a precizat Vladimir Beliș.
[(('Controlul populației',), 33), (('Înșelăciune',), 75), (('Remedii miraculoase',), 206), (('Noua Ordine Mondiala',), 26), (('Supremația Românească',), 9), (('Satiră',), 310), (('Înșelăciune', 'Big Pharma'), 176), (('Reticență la vaccinare',), 139), (('Plandemic',), 181), (('Remedii miraculoase', 'Religie'), 47), (('Armă biologică',), 256), (('5G',), 67)]